Moet jy jou plaaslike polisiestasie beset? | alleman
← Statisties gesproke
Wat verg dit om iets groots te bereik? →
Moet jy jou plaaslike polisiestasie beset?
Posted on Februarie 14, 2007	by alleman
Ek wonder oor al die briewe aan president Mbeki oor misdaad, en of dit enige effek sal he. Die regering is maar so-so, en stel nie regtig belang nie (hoewel hulle seker baie bly sal wees as die probleem homself oplos, aangesien misdaad die ekonomie skaad).
Heelwat polisiemanne wat ek al teegekom het, is seker niks werd nie. Ek herinner my aan ‘n blanke polisieman wat aan my erken het hy het ‘dockets verloor’ (weggegooi). Ek het eenkeer saam met ‘n blanke polisieman gery, en hy het pret gehad deur voor ‘n bus te stop, sodat die bus nie kan verbykom nie. So eenvoudig is sommige polisiemanne. Sien ook hierdie stuk: Blitspatrollie reggeruk na porno-kykery
In daardie Volksblad artikel, beveel Neels van Rooyen(ANC-LP) aan dat mense moet deelneem aan gemeenskapspolisiëringsforums. Ek dink dit is reg – plaaslike optrede is belangrik.
Maar wat te make as die gemeenskapspolisiëringsforums en onafhanklike klagtedirektoraat nie ‘n effek het nie, en as die plaaslike polisie nie hul werk doen nie, en arrogant en lui is?
Moet mens dalk ‘n groot klomp mense van alle rasse organiseer, en die plaaslike polisiekantoor beset? En dan eise stel aan die plaaslike bevelvoerder.
As jy lid is van die gemeenskapspolisiëringsforums, behoort jy te weet wat die eise moet wees.
Maar moenie dit probeer as jy nie groot steun kan kry nie, en nie steun van alle rasse wil werf nie.
Jy moet werklik goed organiseer en beplan – byvoorbeeld presies weet (en pamflette hê) van wat jy gaan eis. Daar moet baie meer mense opdaag as wat die polisie kan hanteer of arresteer. Daar moet geen rassisme of geweld wees nie. Die koerante moet verslagewers daar hê, ens.
Of is dit ‘n dom idee?
This entry was posted in Ongekategoriseerd and tagged misdaad, politiek. Bookmark the permalink.